मुज़फ़्फ़रनगर दंगे: शिविरों में दम तोड़ती उम्मीदें\nये शिविर भले ही रंगीन हैं लेकिन इनके नीचे अस्तित्व की लड़ाई लड़ने वालों की जिंदगी में कोई रंग नहीं.

पिछले महीने जब 

मुज़फ़्फ़रनगर के ग्रामीण इलाके दंगों की आग में जल रहे थे तो ये लोग जान बचाने के लिए अपने घर बार छोड़कर भागे थे और एक महीने बाद भी वापस लौटने के लिए तैयार नहीं हैं.

सलमा और उनके पति भी हज़ारों मुसलमानों के इस हुजूम में शामिल हैं जिन्होंने कैराना के करीब मलकपुर के शिविर में शरण ले रखी है.

उनका कहना है, “सात सितंबर की शाम एलान किया गया कि गांव के मुसलमानों पर हमला करो लेकिन कुछ जाटों ने हमसे आकर कहा कि परेशान होने की ज़रूरत नहीं है. आपको कुछ नहीं होगा, हम आपकी हिफ़ाज़त करेंगे... लेकिन अगले दिन सुबह मार काट शुरू हो गई.. हमारा घर जला दिया गया. हम जान बचाने के लिए खेतों में भागे. इस अफ़रातफ़री में मेरी चार महीने की बच्ची घर पर ही रह गई. उसे ज़िंदा जला दिया गया.”

इस दंगे में एक तरफ जाट थे और दूसरी तरफ मुसलमान. इस इलाक़े में जाटों का दबदबा है और मुसलमान ज़्यादातर उनके खेतों में काम करते हैं.

दंगों में लोगों की मौत तो हुई ही, हज़ारों लोगों ने भाग कर राहत शिविरों में शरण ली. 

'उन्हीं की गुलामी करते थे'

जमीला ख़ातून (असली नाम नहीं) की बेटी इनमें शामिल नहीं है. जब जमीला और उनके पति बच्चों को लेकर भाग रहे थे तो उनकी एक बेटी को हमलावरों ने पकड़ लिया. इस बच्ची का शव नहीं मिल सका है.

उनका कहना है, “हमने मुड़ कर देखा, उन्होंने हमारी बेटी को पकड़ रखा था. हम वापस नहीं गए क्योंकि वो हमें भी मार देते.”

राहत शिविरों में रह रहे लोग घर नहीं लौटना चाहते हैं

दंगों के दौरान यौन उत्पीड़न के बहुत से आरोप तो सामने आए हैं, लेकिन सामाजिक कार्यकर्ता शबनम हाशमी कहती हैं कि इनकी सही संख्या का किसी को अंदाज़ा नहीं है क्योंकि ग्रामीण इलाकों में औरतें बदनामी के डर से ख़ामोश रह जाती हैं.

हिंसा तो अब ख़त्म हो गई है लेकिन ख़ौफ़ का माहौल नहीं.  अभी भी सैकड़ों लोग इन 

अस्थायी शिविरों में नई ज़िंदगी शुरू करने की कोशिश कर रहे हैं. ये ज़्यादातर मेहनत मजदूरी करने वाले ग़रीब लोग हैं. जिससे भी बात करें, सबकी ज़बान पर एक बात है.

“हम तो उन्हीं की ग़ुलामी करते थे. उन्होंने हमारे साथ नाइंसाफ़ी की है. हम किसी भी हालत में वापस नहीं जाएंगे. सरकार हमसे कह रही है कि तुम्हारे पक्के घर बनवा देंगे. लेकिन इन लोगों का क्या भरोसा, जिन्होंने हम...\n\ntl;डॉ:
पानीपत की ऐतिहासिक रणभूमि से तक़रीबन तीस किलोमीटर दूर पश्चिमी उत्तर प्रदेश के कुछ ग्रामीण इलाकों में जगह-जगह रंग बिरंगे शिविरों की बस्तियां नजर आएंगी.